22. ΝΟΜΟΣ υπ’ αριθ. 1339 της 15 Μαρτ./4 Απρ. 1944  Περί τροποποιήσεως διατάξεων του νόμ. 4971/1931 και άλλων τινών διατάξεων περί Αστυνομίας Πόλεων.  Εκυρώθη υπό της υπ’ αριθ. 301/46 Πράξεως Υπουργικού Συμβουλίου. Άρθρ.1-2.(Προσωρινής ισχύος). Άρθρ.3.-Τα κατά τα άρθρ. 87 και 89 του κωδικοποιηθέντος Νόμ. 4971/1931 «περί οργανισμού της Αστυνομίας Πόλεων» παρεχόμενα χρηματικά βοηθήματα δι’ αντιφυματικήν θεραπείαν δύνανται ν’ αυξάνωνται εκάστοτε δι’ αποφάσεων των Υπουργών Εσωτερικών και Οικονομικών. Άρθρ.4.-Τα κατά τας κειμένας διατάξεις παρεχόμενα εις τους πολιτικούς υπαλλήλους πάγια επιδόματα λόγω διαχειριστικών λαθών παρέχονται και εις τους διαχειριστάς υλικού και λογιστάς των διαχειρίσεων των Υπηρεσιών των Σωμάτων Ασφαλείας. Άρθρ.5.-Εγκρίνονται τα μέχρι τούδε εις βάρος του Δημοσίου καταβληθέντα έξοδα κηδείας Αξιωματικών και ανδρών των Σωμάτων Δημοσίας Ασφαλείας των φονευθέντων κατά την εκτέλεσιν των καθηκόντων των ή μη. Εφεξής τα έξοδα κηδείας των ούτω θνησκόντων εγκρίνονται και καθορίζονται δι’ αποφάσεως του επί των Εσωτερικών Υπουργού, και Υπουργού Οικονομικών καταβάλλονται δε εκ της παγίας προκαταβολής των Υπηρεσιών, εις άς ανήκουσιν ούτοι. Άρθρ.6.-Εις τας διατάξεις του άρθρ.4 του Νόμ. 941/1943 υπάγονται και οι δυνάμει του Νόμ. 298/1943 ανακληθέντες εις την ενεργόν Υπηρεσίαν Αστυνομικοί. Άρθρ.7.-Η ισχύς του παρόντος Νόμου συντακτικού περιεχομένου άρχεται από της δημοσιεύσεώς του εις την Εφημερίδα της Κυβερνήσεως.   